AKP จัดกิจกรรม “การฝึกซ้อมดับเพลิงและอพยพหนีไฟประจำปี 2562”
AKP จัดกิจกรรม “การฝึกซ้อมดับเพลิงและอพยพหนีไฟประจำปี 2562” ณ ศูนย์บริหารจัดการวัสดุเหลือใช้อุตสาหกรรม (เตาเผาขยะอุตสาหกรรม) บางปู จังหวัดสมุทรปราการ เมื่อเร็วๆ นี้
26 ธ.ค. 2562

บริษัท อัคคีปราการ จำกัด (มหาชน) หรือ AKP นำโดย วันชัย เหลืองวิริยะ ประธานเจ้าหน้าที่บริหารและกรรมการผู้จัดการ พร้อมด้วยพนักงานบริษัทฯ เข้าร่วมรับ “การฝึกซ้อมดับเพลิงและอพยพหนีไฟ ประจำปี 2562” โดยได้รับการสนับสนุนจากเจ้าหน้าที่ผู้เชี่ยวชาญ จากหน่วยงาน บริษัท เทรนเนอร์ อิน ไทย จำกัด เพื่อเตรียมความพร้อมรับมือสถานการณ์เพลิงไหม้ได้อย่างถูกวิธี
โดยมีการให้ความรู้ทั้งภาคทฤษฎีและภาคปฏิบัติพร้อมด้วยการจำลองสถานการณ์เพลิงไหม้ เสริมสร้างและเพิ่มทักษะความชำนาญให้กับพนักงานในการเอาตัวรอดจากสถานการณ์เพลิงไหม้ได้อย่างปลอดภัยทันท่วงที ลดการสูญเสียในชีวิตและทรัพย์สิน ณ ศูนย์บริหารจัดการวัสดุเหลือใช้อุตสาหกรรม (เตาเผาขยะอุตสาหกรรม) บางปู จังหวัดสมุทรปราการ เมื่อเร็วๆ นี้